CELEX: 32011D0760
Language: lt
Date: 1322006400000
Title: 2011/760/ES: 2011 m. lapkričio 23 d. Komisijos įgyvendinimo sprendimas dėl papildomų dienų, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai ir Prancūzijai (pranešta dokumentu Nr. C(2011) 8303)

26.11.2011   
            
            
               LT
            
            
               Europos Sąjungos oficialusis leidinys
            
            
               L 313/35
            
         KOMISIJOS ĮGYVENDINIMO SPRENDIMAS
   2011 m. lapkričio 23 d.
   dėl papildomų dienų, kurias laivai gali būti ICES VIIIc ir IXa kvadratuose, išskyrus Kadiso įlanką, skyrimo Ispanijai ir Prancūzijai
   (pranešta dokumentu Nr. C(2011) 8303)
   (Tekstas autentiškas tik prancūzų ir ispanų kalbomis)
   (2011/760/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. sausio 18 d. Tarybos reglamentą (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams (1), ypač į jo IIB priedo 7.1, 7.3 ir 7.6 punktus,
   kadangi:
   
               (1)
            
            
               Reglamento (ES) Nr. 57/2011 IIB priedo 5.1 punkte nustatytas didžiausias dienų, kurias ES laivai, kurių bendras ilgis yra 10 metrų arba daugiau ir kurie turi reglamentuojamų žvejybos įrankių (tralų, daniškų velkamųjų tinklų arba panašių žvejybos įrankių, kurių tinklinio audeklo akių dydis yra 32 mm arba didesnis, žiauninių tinklų, kurių tinklinio audeklo akių dydis yra 60 mm arba didesnis, arba inkarinių ūdų), gali būti TJTT VIIIc ir IXa kvadratuose, išskyrus Kadiso įlanką, nuo 2011 m. vasario 1 d. iki 2012 m. sausio 31 d., skaičius;
            
         
               (2)
            
            
               pagal Reglamento (ES) Nr. 57/2011 IIB priedo 7.1 punktą Komisija gali, atsižvelgdama į 2010 m. vasario 1 d. – 2011 m. sausio 31 d. visam laikui nutrauktą žvejybos veiklą, skirti papildomų dienų, kuriomis laivui, turinčiam bet kurį reglamentuojamą žvejybos įrankį, jo vėliavos valstybė narė gali leisti būti rajone;
            
         
               (3)
            
            
               pagal Reglamento (ES) Nr. 57/2011 IIB priedo 7.6 punktą Komisija išimtine tvarka gali skirti papildomų dienų 2011 m. valdymo laikotarpiu, atsižvelgdama į 2004 m. vasario 1 d. – 2010 m. sausio 31 d. visam laikui nutrauktą žvejybos veiklą, dėl kurios anksčiau nebuvo prašyta skirti papildomų dienų;
            
         
               (4)
            
            
               2011 m. birželio 3 d. ir 21 d. Ispanija pateikė prašymą pagal to priedo 7.2 punktą su duomenimis, iš kurių matyti, kad 2004 m. vasario 1 d. – 2010 m. sausio 31 d. aštuoni žvejybos laivai, o 2010 m. vasario 1 d. – 2011 m. sausio 31 d. – trys žvejybos laivai, visam laikui nutraukė veiklą ir anksčiau dėl to skirti papildomų dienų prašyta nebuvo. Atsižvelgiant į pateiktus duomenis ir į to priedo 7.1 punkto antroje pastraipoje esantį apskaičiavimo metodą, 2011 m. vasario 1 d. – 2012 m. sausio 31 d. laikotarpiui Ispanijai turėtų būti skirtos 9 papildomos dienos to priedo 1 punkte nurodytiems laivams;
            
         
               (5)
            
            
               2011 m. liepos 14 d. Prancūzija pateikė prašymą pagal to priedo 7.2 punktą su duomenimis, iš kurių matyti, kad 2004 m. vasario 1 d. – 2010 m. sausio 31 d. šeši žvejybos laivai visam laikui nutraukė veiklą ir anksčiau dėl to skirti papildomų dienų prašyta nebuvo. Atsižvelgiant į pateiktus duomenis ir į to priedo 7.1 punkto antroje pastraipoje esantį apskaičiavimo metodą, 2011 m. vasario 1 d. – 2012 m. sausio 31 d. laikotarpiui Prancūzijai turėtų būti skirtos 23 papildomos dienos jūroje to priedo 1 punkte nurodytiems laivams;
            
         
               (6)
            
            
               šiame sprendime numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Didžiausias dienų, kurias žvejybos laivas, kuris plaukioja su Ispanijos vėliava, turintis reglamentuojamų žvejybos įrankių, ir kuriam netaikoma nė viena iš Reglamento (ES) Nr. 57/2011 IIB priedo 5.2 punkte nurodytų specialiųjų sąlygų, gali būti ICES VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, padidinamas iki 167 dienų per metus.
   2 straipsnis
   Didžiausias dienų, kurias žvejybos laivas, kuris plaukioja su Prancūzijos vėliava, turintis reglamentuojamų žvejybos įrankių, ir kuriam netaikoma nė viena iš Reglamento (ES) Nr. 57/2011 IIB priedo 5.2 punkte nurodytų specialiųjų sąlygų, gali būti ICES VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, padidinamas iki 165 dienų per metus.
   3 straipsnis
   Šis sprendimas skirtas Ispanijos Karalystei ir Prancūzijos Respublikai.
   
      Priimta Briuselyje 2011 m. lapkričio 23 d.
      
         
            Komisijos vardu
         
         Maria DAMANAKI
         
            Komisijos narė
         
      
   
   
      (1)  OL L 24, 2011 1 27, p. 1.